

PLAN RADA

JAVNE VATROGASNE POSTROJBE GRADA POŽEGE

ZA 2025. GODINU

Požega, prosinac 2024. godine.

Temeljem članka 25. Statuta Javne vatrogasne postrojbe grada Požege, URBROJ:466-08-21-1, od 18. kolovoza 2021. zapovjednik Javne vatrogasne postrojbe grada Požege donosi,

**PROGRAM RADA**

**JAVNE VATROGASNE POSTROJBE GRADA POŽEGE**

**ZA 2025. GODINU**

Javna vatrogasna postrojba osnovana je Odlukom KLASA: 021-01/20-01/14, URBROJ:2177/01-02/01-20-1 od 08. prosinca ,2020. godine, kao javna ustanova temeljem Zakona o vatrogastvu (NN 125/19 ) i Zakona o ustanovama ( NN 76/93 i 29/97 ).

Rad Javne vatrogasne postrojbe grad Požege definiran je obvezama iz Zakona o vatrogastvu, Zakona o ustanovama, podzakonskim aktima Zakona, Statutom Javne vatrogasne postrojbe grada Požege i drugim općim aktima postrojbe.

1. **OSNOVNA DJELATNOST JVP GRADA POŽEGE**

Područje odgovornosti i područje djelovanja Javne vatrogasne postrojbe grada Požege je cijeli teritoriji grada Požege s prigradskim naseljima sa zadaćom sudjelovanja u provedbi preventivni mjera zaštite od požara i eksplozija, gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u ekološkim i drugim nesrećama, usluge ispumpavanja vode, usluge prijevoza vode za domaćinstva te za fizičke i pravne osobe, usluga auto ljestve te ostale usluge iz djelokruga osposobljenih vatrogasaca.

JVP grada Požege ima jednog osnivača i to grad Požegu sukladno procjeni ugroženosti i izrađenom planu zaštite od požara. JVP grada Požege pokriva cijeli prostor grada s prigradskim naseljima.

Vatrogasna djelatnost obavlja se kao javna služba te je stručna i humanitarna djelatnost od interesa za Republiku Hrvatsku.

Javna vatrogasna postrojba izvršava financijski plan u okviru razdjela upravnog odjel za komunalnu djelatnost. Javna vatrogasna postrojba je proračunski korisnik i odgovorna je za racionalno upravljanje prihodima i rashodima istog.

Financiranje JVP grad Požege provodi se sukladno odredbi članka 123. Zakona o vatrogastvu (Narodne novine br.125/19,te članka 5. stavak 3. Zakona o financiranju lokalne i pdručne (regionalne) samouprave ( NN br. 127/17) te Odluke Vlade Republike Hrvatske o minimalnim financijskim standardima za decentralizirano financiranje redovite djelatnosti javnih vatrogasnih postrojbi za 2025. godinu. Razliku nedostatnih financijskih sredstava od decentralizirane funkcije u Državnom proračunu Republike Hrvatske za 2025. godinu do planiranih financijskih sredstava u Financijskom planu uplatit će osnivač iz vlastitog proračuna.

1. **PROGRAM RADA I RAZVOJ POSTROJBE ZA 2025. GODINU**

Kao temeljni dokumenti za izradu programa rada razvoja postrojbe poslužila je Procjena

ugroženosti od požara i tehnološke eksplozije.

Navedenom procjenom i planom obuhvaćeno je popunjavanje broja vatrogasaca sa sadašnjih 20 na 22 vatrogasca , te je potrebno za učinkovito obavljanje vatrogasne intervencije JVP Grada Požege opremiti pored trenutnih vozila sa još dva vozila, a to su:

* auto-ljestva
* šumsko vozilo

Auto-ljestva je dotrajala stara 40. godina u vlasništvu DVD-a Požega koristimo je putem potpisanog sporazuma.

Šumsko vozilo nam je potrebno zbog velikog broja uskih ulica u našim prigradskim naseljima gdje ne možemo ući sa navalnim vozilom zbog njihovih gabarita. Razvijanjem seoskog turizam sa kućama za odmor na nepristupačnim terenima, te šumskih predjela imamo potrebu za vozilom manjih gabarita sa pogonom na sva četiri kotača.

**2.1 PROGRAM RADA**

OPERATIVNO DJELOVANJE

* gašenje požara i spašavanja ljudi i imovine ugroženih požarom
* pružanje tehničke pomoći u nezgodama i opasnim situacijama
* obavljanje i drugih poslova vezanih za vatrogasnu djelatnost (prijevoz vode,razna osiguranja, te drugih poslova)

PROVOĐENJE PREVENTIVNIH MJERA ZAŠTITE OD POŽARA

* provođenje preventivnih mjera zaštite od požara je jedan od segmenata vatrogasne djelatnosti, koji prema „Zakonu o vatrogastvu“ obavljaju i vatrogasne postrojbe
* promicati značaj zaštite od požara i vatrogastva (putem javnih glasila, interneta), te održavati javne vježbe sa svim subjektima koji za to pokažu interes
* upozoravati građane o načinu postupanja pri spaljivanju korova, o redovitom održavanju dimnjaka kao i održavanju tavanskih prostora, kako bi se smanjile neželjene posljedice (putem javnih glasila, internetom i edukacijom građana)
* obilazak ustanova koje imaju vatrodojavne centrale te ostale ustanove pravnih i fizičkih osoba kako bi upoznali se sa opasnostima u tim ustanovama i objektima
* edukacija djece iz vrtića i osnovnih škola o zaštiti od požara

ODRŽAVANJE I SERVIS VATROGASNIH VOZILA I VATROGASNE OPREME

* svakodnevni pregleda ispravnosti prilikom primopredaje službe, vatrogasnih vozila, osobne i skupne zaštitne opreme na vozilima i u skladištu.
* redovni servisi i održavanje vatrogasnih vozila i opreme (izolacijske aparate, plino detektore MSA, kompresor za komprimirani zrak, hidraulični alat i dr)

SRTRUČNO OSPOSOBLJAVANJE, SEMINARI

* izvođenje teorijske nastave i praktičnih vježbi sukladno odredbama Pravilnika o programu i načinu provedbe teorijske nastave i praktičnih vježbi u vatrogasnim postrojbama (NN 115/2020).
* sudjelovanje na stručnim skupovima i seminarima o vatrogastvu
* rad na poboljšanju psihofizičke i tjelesne pripremljenosti profesionalnih vatrogasaca
* izvođenje vježbi u vatrogasnom vježbalištu
* sudjelovanje pri obuci pripadnika oružanih snaga RH

OBLJETNICE, MANIFESTACIJE I SURADNJA

* obilježavanje prigodnim programima „Svibanj mjesec zaštite od požara“
* organizirati „Dan otvorenih vrata u postrojbi“
* sudjelovanje na manifestacijama grada
* sudjelovanje na skupštinama i svečanim obljetnicama Dobrovoljnih vatrogasnih društava
* suradnja sa Vatrogasnom zajednicom Grada Požege, Vatrogasnom zajednicom Požeško – Slavonske županije, Hrvatskom vatrogasnom zajednicom, Udrugom profesionalnih vatrogasca, Sindikatom državnih službenika i namještenika, Ministarstvom unutarnjih poslova, Ministarstvom gospodarstva, Ravnateljstvo za robne zalihe, Županijski operativni centar, Hitnom medicinskom pomoći, Gorska služba spašavanja, te ostalim hitnim službama iz djelokruga rada.
* suradnja sa ostalim ustanovama na području Grada Požege

PROVOĐENJE POSEBNIH MJERA ZAŠTITE OD POŽARA OD POSEBNE VAŽĆNOSTI ZA REPUBLIKU HRVATSKU

* prema Planu i programu posebnih mjera zaštite od požara od posebne važnosti za RH i zapovjedi Glavnog vatrogasnog zapovjednika RH, Javna vatrogasna postrojba Grada Požege dislocirat će jednog vatrogasca po potrebi i kombi vozilo na more u razdoblju od 20. lipnja do 30. rujna 2025. godine. Prema prethodnom dislociranju u dogovoru sa Županijskom vatrogasnom postrojbom svaka postrojba šalje po tri vatrogasca prema dogovoru.

PRATEĆI TEHNIČKI POSLOVI

* na vatrogasnim vozilima, vatrogasnoj opremi, građevinskom objektu, te održavanje travnjaka u krugu postrojbe.

**2.2 PROGRAM RAZVOJA**

Vatrogasna postrojba trenutno broji 20 djelatnika, te u dogovoru sa osnivačem zaposliti će se još dva vatrogasca u postrojbi kako bi poštivali Procjenu ugroženosti od požara i tehnološke eksplozije, te time olakšali rad u vatrogasnoj postrojbi. Raditi na osposobljavanju mladih vatrogasaca, te usavršavanju istih. Nastaviti i dalje izlaziti i natjecanja za spašavanje u prometu, spašavanje iz dubina i visina.

NABAVA VOZILA I OPREME

* auto-ljestva dužine 32 metra
* šumsko vozilo
* vatrogasne cijevi i armature
* osobna i skupna oprema

Predsjednik Vatrogasnog vijeća

JVP-a Grada Požege

Mile Raič, mag. ing. admin. chris.